Η συμμετοχή σε αυτοκτονία:
Creators: name: Δαλακούρα, Αικατερίνη Χρήστου
Publisher: name: Aristotle University of Thessaloniki
Year: 2009
Subjects: Αυτοκτονία
Συμμετοχή
Απόπειρα
Suicide
Participation
Attempt

description: Το θέμα της συγκεκριμένης διπλωματικής εργασίας είναι το άρθρο 301 ΠΚ το σχετικό με το αδίκημα της συμμετοχής σε αυτοκτονία. Το πρώτο μέρος της εισαγωγής περιλαμβάνει κάποια προλεγόμενα σχετικά με τους λόγους τυποποίησης της συγκεκριμένης πράξης στον Ποινικό Κώδικα. Παράλληλα γίνεται αναφορά στις αιτίες που καθιστούν άξια ενδιαφέροντος την συγκεκριμένη πράξη. Στη συνέχεια ακολουθεί μία παρουσίαση των αυτοπροσβολών και γίνεται λόγος για τον κρατικό πατερναλισμό και για το κατά πόσο αυτός έχει πεδίο εφαρμογής και περιθώρια "ανάπτυξης" στα πλαίσια αυτών. Το πρώτο μέρος κλείνει με μία αναδρομή στα δίκαια διαφόρων κρατών και γίνεται μία συγκριτική μελέτη των δικαίων αυτών και του τρόπου που η πράξη της αυτοκτονίας και της συμμετοχής σε αυτή αντιμετωπίζεται από τα παραπάνω. Στο κυρίως μέρος της εργασίας αναπτύσσεται λεπτομερώς το άρθρο 301 ΠΚ και τα επιμέρους στοιχεία του. Εκτίθενται τα βασικά χαρακτηριστικά του άρθρου και στη συνέχεια τίθεται ο πρώτος βασικός προβληματισμός που έχει να κάνει με το κατά πόσο η πράξη της συμμετοχής σε αυτοκτονία έχει αυτοτελές ή εξαρτημένο άδικο. Διατυπώνονται με επιχειρήματα οι δύο βασικές αντικρουόμενες απόψεις ενώ στα πλαίσια του παραπάνω προβληματισμού προκύπτει και αναλύεται το κατά πόσο υπάρχει και αναγνωρίζεται δικαίωμα στο θάνατο. Εν συνεχεία, γίνεται αναφορά στους δύο τρόπους τέλεσης της συμμετοχής και συγκεκριμένα στην κατάπειση και στην παροχή βοήθειας κατά την πράξη. Η έννοια της κατάπεισης προβληματίζει αρκετά καθώς πρόκειται για μία έννοια σκοπού με συγκεκριμένο εύρος και εύκολα μπορεί να καταστεί αντικείμενο αμφιλεγόμενων απόψεων και αμφισβητήσεων. Ένα τμήμα της εργασίας ασχολείται με το ακριβές περιεχόμενο της αυτοκτονίας και της απόπειρας αυτής. Επιχειρείται να αποσαφηνιστεί επακριβώς ποια πράξη συνιστά αυτοκτονία και που ακριβώς βρίσκονται τα όρια της απόπειρας. Παράλληλα εξετάζεται το κατά πόσο μπορούν να εφαρμοστούν οι περί καταλογισμού διατάξεις στην περίπτωση του αυτόχειρα. Ένα δεύτερο βασικό ερώτημα που αναπτύσσεται στα πλαίσια της παρουσίασης αυτής είναι το αν η αυτοκτονία και η απόπειρα αυτής συνιστούν στοιχείο αντικειμενικής υπόστασης ή εξωτερικό όρο του αξιοποίνου. Η πρακτική σημασία της αποδοχής της μίας ή της άλλης άποψης εμφανίζεται στη σχέση του συζητούμενου στοιχείου με την υπαιτιότητα του δράστη. Ακολουθεί λεπτομερής παρουσίαση της νομολογίας της σχετικής με το άρθρο 301 ΠΚ. Στη συνέχεια της εργασίας εξετάζεται το κατά πόσο το έγκλημα του 301 μπορεί να τελεστεί με παράλειψη. Παρουσιάζονται επί μέρους θέματα όπως αυτό της συλλογικής και της ιατρικά υποβοηθούμενης αυτοκτονίας. Στο τελευταίο μέρος της εργασίας εξετάζονται ζητήματα υποκειμενικής υπόστασης και ενοχής. Εξετάζεται το θέμα του απαιτούμενου δόλου ενώ στη συνέχεια παρουσιάζεται το θέμα της πλάνης. Διερευνάται το κατά πόσο μπορεί να υπάρξει νομική ή πραγματική πλάνη στην περίπτωση της συμμετοχής σε αυτοκτονία. Σε ξεχωριστά κεφάλαια γίνεται αναφορά παραδειγμάτων συρροής του άρθρου 301 ΠΚ με άλλα αδικήματα (άλλοτε φαινομενικής και άλλοτε αληθινής) αλλά και διερεύνηση του κατά πόσο χωρά απόπειρα ή συμμετοχή στο αδίκημα του 301. Κλείνοντας, αναφέρεται η ποινική κύρωση που ο ποινικός νομοθέτης επιβάλλει στο δράστη και οι περιπτώσεις του τιμωρητού.
description: The topic of my essay is related to the article 301 of the Greek Penal Code, concerning the act of the participation in a suicide attempt or else "assisted suicide". This article is quite odd however interesting. In the first part I refer to the reasons that make quite interesting this act and I examine what leads penal legislator to consider it a crime (an offence). Then I refer to the acts of self harm and to state paternalism concerning these acts. At the end of the first part we see how different countries confront this problem and what they do in cases like these. The main part of the essay includes all the basic and most important clues of the article. Which ways this crime is committed (convincing or help during the act), whether suicide itself consists a crime, if the crime of 301 is attached directly to suicide or is totally independent and consists a different offence etc. One of the main questions of this article is whether suicide attempt or completed suicide is an element of objective substance or an external punishable term. Continuously we see all the judicial decisions concerning the article we are interested in. During this essay we make references in different cases such as euthanasia or medically assisted suicide, cases that are in a way related to our article. In the last part of the essay I analyze the fraud that is necessary in order the crime to be completed and I make a short reference to the legal error and to the mistake of fact. As a conclusion I examine the cases of confluence, I question whether we can have attempt or participation in the offence of 301 and I refer to the legal penalty and the cases of punishable of this crime.